
	[bookmark: nev]HŐS GÁBOR
szociálpolitika
MSc, 3. félév
Szegedi Tudományegyetem
Egészségtudományi és Szociális Képzési Kar
	






Témavezető:
	Dr. Piczil Márta
docens, SZTE ETSZK




Nemváltoztatás: a kisebbségi helyzet „gyógyító eljárása”? - A hazai transzszexuálisok társadalmi integráltságának alakulása a transition szakaszainak tükrében

Bevezetés: A transzszexuális emberek az LMBT szexuális kisebbségek közül az egyetlenek, akik a betegszerep vállalása nélkül aligha tudnak beilleszkedni a társadalomba. Ez a speciális élethelyzet nem hagyja érintetlenül társas kapcsolataikat sem.
Módszerek: Két hazai, transzszexuálisok alkotta virtuális közösség 31 tagjának – 14 transzszexuális nőnek és 17 transzszexuális férfinek – a véleményét tükrözi a rejtőzködő célcsoport számára legnagyobb anonimitást biztosító online kérdőív, amelyben elsősorban családi, párkapcsolati, baráti, valamint közösségi kapcsolataik változásaira kérdez rá.
Eredmények: Az érintettek társadalmi integrációja a nemváltoztatási szakaszok mentén, folyamatos változásaikkal együtt jellemzően a társadalmi beilleszkedés irányába alakul. Elakadásaik, társadalmi kockázataik állami szabályozó eszközökkel, a szociális szakma felelősségvállalásával jórészt kivédhetőek lennének. Ez utóbbi szükséges feltétel is, hiszen az érintettek saját érdekképviseletének felvállalása társadalmi integrációjuk ellen hatna.
Megbeszélés: A transzszexuális emberek az egyetlenek az LMBT kisebbségen belül, akik a nemváltoztatás hazai kereteinek biztosításával lehetőséget kapnak kisebbségi társadalmi helyzetük „gyógyítására”. Változásaik során akár végérvényesen is kikerülhetnek a megbélyegezettségből.

